इक्वाडोर में 11 अप्रैल को राष्ट्रपति चुनावों के दूसरे दौर का मतदान
इक्वाडोर में राष्ट्रपति चुनावों के लिए दूसरे दौर का मतदान 11 अप्रैल को होगा क्योंकि 7 फरवरी को हुए पहले दौर के चुनाव में किसी भी उम्मीदवार ने स्पष्ट जीत हासिल नहीं की है। नेशनल इलेक्टोरल काउंसिल (सीएनई) द्वारा जल्द की गई वोटों की गिनती के अनुसार वोट टैली शीट के 96.7% सैंपल में प्रोग्रेसिव यूनियन फॉर होप अलायंस (यूएनईएस) के एंड्रेस अराउज़ ने 31.74% वोटों के साथ पहला दौर जीता और अगले चरण में आगे रहेंगे।
दूसरे स्थान के लिए दक्षिणपंथी क्रिएटिंग अपॉर्चुनिटी (सीआरईओ)पार्टी और सोशल क्रिश्चियन पार्टी (पीएससी) के गिलर्मो लास्सो और इंडिजिनस पचाकुटीक प्लूरिनेशनल यूनिटी मूवमेंट पार्टी के याकू पेरेज़ के बीच कांटे की टक्कर है। लास्सो को 20.05% वोट मिले जबकि पेरेज़ को 19.85% वोट मिले। लास्सो और पेरेज़ के बीच वोटों का अंतर इतना मामूली (0.2%) है कि दूसरे स्थान के लिए अराउज़ के प्रतिद्वंद्वी को तब तक घोषित नहीं किया जा सकता जब तक कि सभी वोटों की गिनती नहीं कर ली जाती है।
इक्वाडोर के संविधान के अनुसार पहले दौर में राष्ट्रपति चुनाव जीतने के लिए किसी उम्मीदवार को 50% से अधिक वोट हासिल करना होता है या दूसरे स्थान के उम्मीदवार से 10% की बढ़त के साथ 40% से अधिक वोट प्राप्त करना होता है।
प्रारंभिक परिणामों की घोषणा के बाद एक प्रेस कॉन्फ्रेंस में पूर्व राष्ट्रपति राफेल कोर्रिया के एक अनुयायी अराउज ने वामपंथी गठबंधन की जीत का जश्न मनाया और नागरिकों को उनके समर्थन के लिए धन्यवाद दिया। उन्होंने कहा कि त्वरित गणना का परिणाम केवल "एक नमूना" है जो रुझानों का अनुमान लगाते हैं और अंतिम परिणाम बेहतर हो सकते हैं।
प्रेस कॉन्फ्रेंस में उन्होंने कहा, “आज यूनियन फॉर होप की जीत स्पष्ट है, हम पहले स्थान पर हैं। हमने अपने देश के विभिन्न हिस्सों से भारी मत प्राप्त किया और यह राष्ट्रीय क्षेत्र के जीत के नमूने के तौर पर है।
बाद में टेलीसुर के साथ एक साक्षात्कार में अराउज़ ने कहा कि दूसरे दौर के लिए "हमारे पास लोगों के बड़ी बहुमत को एकजुट करने के लिए एक दृष्टिकोण होना चाहिए।"
पूर्व राष्ट्रपति कोर्रिया ने सीएनई की त्वरित गणना के परिणाम को "कपटी" के रूप में बताया और लोगों से "प्रत्येक वोट का ध्यान रखने के लिए" कहा।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva